Skal du på fluefisketur langs med kysten skal din stang kunne kaste også selvom det blæser. Derfor er det vigtigt at du har en med hurtig aktion, som kan lave smalle buer på linen. Du kan med fordel montere et ”skydehoved”, som er en kort taperet line, som skærer godt igennem vinden. Fluelinens overflade skal være glat så kastet ikke bremses af fluestangens øjer, når du kaster. Man bruger normalt klasse 6-7 til kystfiskeri.